A Bizottság 2173/2003/EK rendelete
(2003. december 12.)
a citrusfélékre vonatkozó forgalmazási előírások megállapításáról szóló 1799/2001/EK rendelet módosításáról
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a gyümölcs- és zöldségpiac közös szervezéséről szóló, 1996. október 28-i 2200/96/EK tanácsi rendeletre [1], és különösen annak 2 cikke (2) bekezdésére,
mivel:
(1) Az 1799/2001/EK rendelet [2] többek között a narancs érettségére vonatkozó rendelkezéseket állapítja meg.
(2) Az Egyesült Nemzetek Európai Gazdasági Bizottságának (ENSZ-EGB) a romlandó termékek szabványosításával és a minőség javításával foglalkozó munkacsoportja úgy döntött, hogy a citrusfélék forgalmazására és kereskedelmi minőségellenőrzésére vonatkozó FFV-14 ENSZ-EGB szabvány keretein belül új rendelkezéseket javasol az olyan narancs érettsége tekintetében, amelynél a halványzöld szín meghaladja a gyümölcs felületének egyötödét, és amelyet olyan éghajlati körülmények között termelnek, ahol a gyümölcsök a még zöld felszín ellenére is érettek.
(3) Az FFV-14 ENSZ-EGB szabvány nem tartalmaz semmilyen rendelkezést a tagállamok által engedélyezett zöldtelenítési eljárások tekintetében, amely eljárásokat egyébként a növényvédő szerek forgalomba hozataláról szóló, 1991. július 15-i 91/414/EGK irányelv [3] rendelkezései szabályoznak.
(4) Az 1799/2001/EK rendeletet megfelelően módosítani kell.
(5) Az e rendeletben előírt intézkedések összhangban vannak a Gyümölcs- és Zöldségpiaci Irányítóbizottság véleményével,
ELFOGADTA EZT A RENDELETET:
1. cikk
Az 1799/2001/EK rendelet melléklete az e rendelet mellékletének megfelelően módosul.
2. cikk
Ez a rendelet az Európai Unió Hivatalos Lapjában való kihirdetését követő huszadik napon lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2003. december 12-én.